શિલ્પા પોતાના ડાયટ અંગે કહે છે કે હું મારા દિવસની શરૂઆત ગરમ પાણી અને મધથી કરું છું, સાથે તુલસીનો પ્રયોગ પણ કરું છું. રો-ફૂડના સેવનને પ્રાધાન્ય આપું છું. તેથી સવારે કેળાં, જાંબુ અને રૉ ફૂડનું સેવન કરું છું. ત્યારબાદ ૧પ-ર૦ મિનિટ પછી પાણીમાં તૈયાર કરેલા ઓટ્સ અને પ્રોટીનનું સેવન કરું છું, જેમાં ફાઇબર વધુ હોય છે. પ્રોટીનનો મારો મતલબ ઇંડા છે. હું આખું ઇંડું લઉં છું, કેમ કે અસલી પ્રોટીન તેની જરદીમાં હોય છે. ત્યાર પછી હું ચા પીઉં છું.